„ Na zápas sme odišli s veľkou radosťou. Cestou na štadión sme sa tešili, no mnohých prekvapila nepríjemná zima.

 Po úvodnom zapískaní hlavného rozhodcu sme po pár minútach strelili prvý gól, no Chorváti nám nič nedarovali a vyrovnali na 1:1. Do konca prvého polčasu bola hra stabilizovaná, ale fanúšikovia vydržali a stále povzbudzovali. V druhom polčase prišli hráči na ihrisko oddýchnutí a nabudení zápas vyhrať. Našim sa podarilo streliť druhý gól, ktorý však nebol uznaný a Chorváti si mohli vydýchnuť. Po neuznanom góle sme sa začali viac snažiť a podarilo sa nám streliť ďalší gól. Ani tentokrát sme sa netešili dlho, lebo Chorváti čoskoro vyrovnali. Do poslednej sekundy to bolo napínavé, napokon zápas skončil remízou 2:2. Obe mužstvá sa veľmi snažili.“